b'\n_START_ARTICLE_\nBenguela\n_START_SECTION_\nHist\xc3\xb2ria\n_START_PARAGRAPH_\nEl rei Felip III va separar el 1615 el "Regne de Benguela" d\'Angola. El principal objectiu de la nova col\xc3\xb2nia era la recerca i l\'explotaci\xc3\xb3 de les mines de coure de Sumbe Ambela. Fou nomenat Governador, Conqueridor i Poblador de Benguela Manuel Cerveira Pereira, que era (simult\xc3\xa0niament) Governador d\'Angola. Cerveira Pereira va sortir de Luanda l\'11 d\'abril de 1617 cap al sud de la costa, fins a arribar a la badia de les Vaques, el 17 de maig. All\xc3\xad hi va fundar el nucli urb\xc3\xa0 que seria la capital del nou domini portugu\xc3\xa8s, que va ser administrat aut\xc3\xb2nomament entre 1617 i 1869._NEWLINE_Des de 1641 fins a 1648, la ciutat va ser ocupada per la Companyia Holandesa de les \xc3\x8dndies Orientals. A comen\xc3\xa7aments del segle XX s\'hi va construir el Caminho de Ferro de Benguela per enlla\xc3\xa7ar-la amb el Copperbelt i amb Katanga.'